Սաֆրա հրապարակը, արմավենիների ծառուղով, հետնամասում՝ քաղաքապետարանի շենքն է (աջից)
**Սաֆրա հրապարակ** (եբրայերեն՝ כיכר ספרא‎, *Կիկար Սաֆրա*), հանրային հրապարակ, որտեղ տեղակայված է Երուսաղեմի քաղաքապետարանը։ Համալիրն անվանվել է լիբանանցի-հրեա բարերար Էդմոնդ Սաֆրայի ծնողների՝ Յակոբ և Էսթեր Սաֆրաների պատվին։ Շինարարությունը սկսվել է 1988 թվականին և ավարտվել 1993 թվականին։ Սաֆրա հրապարակը գտնվում է Յաֆֆայի ճանապարհի արևելյան ծայրում, արևելքից սահմանակից է Shivtei Yisrael (Իսրայելի ցեղեր) փողոցին և Թզահալ հրապարակի և Երուսաղեմի հին քաղաքի պատերի հետ ստեղծում է եռանկյուն։ Ռուսական վանատան պատմական շենքերի մի մասը վերականգնվել և ընդգրկվել է քաղաքային համալիրի մեջ։

Հրապարակի գտնվելու վայրը, Երուսաղեմի արևմտյան և արևելյան նախկին միացման տեղում, խորհրդանշում է Երուսաղեմի բոլոր բնակիչներին ծառայելու նպատակը։

Սաֆրա հրապարակի գլխավոր պլազան

Պատմություն
-----------

Երուսաղեմի քաղաքապետարանի պատմական շենքը կառուցվել է բրիտանացիների կողմից 1930 թվականին, բրիտանական մանդատի ժամանակ։ Քանի որ քաղաքն ավելի ընդարձակվեց, բնակչությանն ավելի ժամանակակից և բազմազան ծառայություններ մատուցելու անհրաժեշտությամբ պայմանավորված, քաղաքային իշխանությունների գրասենյակները նույնպես ընդլայնվեցին և տարածվեցին ամբողջ քաղաքում։ Ապակենտրոնացված մունիցիպալ կառավարության նվազող դերով պայմանավորված՝ որոշվեց, որ Երուսաղեմի տեղական ինքնակառավարման մարմնի համար անհրաժեշտ է մեկ շենք։ Երկար քննարկումներից հետո ընտրվել է ներկայիս վայրը, չնայած 19-րդ դարի պատմական և մշակութային նշանակության շենքերի պահպանման մարտահրավերներին։

Ռուսական հիվանդանոցի շենքը համալիրում ընդգրկված նշանավոր շենքերից մեկն է
Կանադացի-հրեա ճարտարապետ Ջեք Դայմոնդը և իսրայելական *Kolker, Kolker, and Epstein* ճարտարապետական ընկերությունը ընտրվել են երեք նոր շենքերից բաղկացած ծրագիր մշակելու համար, որը կներգրավեր գոյություն ունեցող տասը շինությունները` միասնական, ընդգրկուն վայր ստեղծելու համար։ Տասը գոյություն ունեցող շենքերը կպահպանվեն և կվերականգնվեն, որպեսզի պահպանեն քաղաքի պատմական բնույթը։

Յաֆֆա ճանապարհից դեպի համալիր հասնող աստիճանների եզրին կան 48 արմավենիներ, որտեղից էլ գալիս է Արմավենու պլազա (եբրայերեն՝ רחבת דקלים) անվանումը։ Երուսաղեմի խորհրդանիշ համարվող առյուծի մի քանի արձաններ նույնպես զարդարում են հրապարակը։

Հանրային շուկա Սաֆրա հրապարակում, 2009 թ.

Փաբլիք արտ
----------

United Buddy Bears ցուցահանդեսը Սաֆրայի հրապարակում, 2007 թ.
Համալիրի մուտքի մոտ Դանիելի այգին, որն անվանվել է Երուսաղեմի քաղաքապետ Դանիել Օսթերի պատվին։ Այգում տեղադրված են արվեստի մի քանի գործեր` քանդակ, որը հիմնված է մեծ, աշխատող Արքիմեդի պտուտակի վրա, և ջուր է հանում փոքրիկ լողավազանից, Ռոյ Լիխտենշտեյնի կերտած «Ժամանակակից գլուխ» քանդակը, որը հավերժացնում է Իսրայելի սպանված վարչապետ Իցհակ Ռաբինի հիշատակը և երուսաղեմցի քանդակագործ Ավրաահամ Օֆեքի ստեղծած «Իսահակի պարտավորվածությունը» քանդակը։

«Իսահակի պարտավորվածությունը» քանդակ
2007 թվականին Սաֆրայի հրապարակում կազմակերպվել է (օգոստոս-սեպտեմբեր) United Buddy Bears ցուցահանդեսը, 138 հատ 2 մետր բարձրությամբ արջերի քանդակներ, որոնցից յուրաքանչյուրը ստեղծվել է տարբեր արտիստների կողմից։

Տես նաև
-------

* Երուսաղեմի քաղաքապետ
* Երուսաղեմի քաղաքապետարան
* Երուսաղեմի պատմական քաղաքապետարանի շենք

Ծանոթագրություններ
------------------

1. 1 2 3  «Safra Square - City Hall». Jerusalem Municipality. Արխիվացված է օրիգինալից 2014 թ․ օգոստոսի 11-ին. Վերցված է 2014 թ․ օգոստոսի 17-ին.says Արխիվացված 2007-09-27 Wayback Machine "... this area was chosen for its central location and for its accessibility to the Eastern (portion of the) city."
2. ↑  עיריית ירושלים [Municipality of Jerusalem]. *Haaretz* (եբրայերեն). 2005 թ․ մայիսի 18. Վերցված է 2014 թ․ օգոստոսի 17-ին.
3. ↑  «שדחו ןשי». Jerusalem Municipality. Արխիվացված է օրիգինալից 2004 թ․ դեկտեմբերի 12-ին. Վերցված է 2007 թ․ հուլիսի 24-ին. `{{cite web}}`: External link in ``|publisher=`` (օգնություն)
4. ↑  «Sister City - Jerusalem». Government of New York City. Արխիվացված է օրիգինալից 2007 թ․ հոկտեմբերի 13-ին. Վերցված է 2007 թ․ հուլիսի 24-ին.
5. ↑  «Mideast Report». *J weekly*. Jewish Telegraphic Agency. 1997 թ․ մարտի 28. Վերցված է 2014 թ․ օգոստոսի 17-ին.
6. ↑  «United Buddy Bears The Art of Tolerance». Արխիվացված է օրիգինալից 2008 թ․ մայիսի 11-ին. Վերցված է 2014 թ․ օգոստոսի 17-ին.

Արտաքին հղումներ
----------------

* Safra Square on Jerusalem Municipality official website

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սաֆրա հրապարակ** կատեգորիայում։ |